2. ลักษณะการประกอบธุรกิจ

1.  ประวัติความเป็นมาและพัฒนาการที่สำคัญของบริษัท

บริษัท ทราฟฟิกคอร์นเนอร์ โฮลดิ้งส์ จำกัด (มหาชน) (“บริษัทฯ”) ก่อตั้งเมื่อวันที่ 5 พฤศจิกายน
2544 โดยมีวัตถุประสงค์เพื่อประกอบธุรกิจการลงทุนในบริษัทอื่นในลักษณะ Holding Company
และได้รับอนุญาตเป็นบริษัทจดทะเบียนในตลาดหลักทรัพย์ MAI เมื่อวันที่ 5 มิถุนายน 2545
ซึ่งต่อมาบริษัทฯได้จดทะเบียนเข้ากระดานหลัก (MAIN BOARD) เมื่อวันที่ 2 มกราคม 2546
โดยบริษัทฯประกอบธุรกิจด้านบันเทิงที่ครบวงจร
ซึ่งกลุ่มผู้ก่อตั้งและคณะผู้บริหารเป็นกลุ่มเดียวกันมาโดยตลอด
และในช่วงที่ผ่านมาไม่มีการเปลี่ยนแปลงผู้ถือหุ้นรายใหญ่ของบริษัทแต่อย่างใด
ซึ่งบริษัทฯมีพัฒนาการที่สำคัญ ดังนี้

สิงหาคม 2545 เพิ่มทุนจดทะเบียนบริษัท จาก 100 ล้านบาท เป็น 305 ล้านบาท
โดยการออกหุ้นสามัญใหม่จำนวน 205 ล้านหุ้น มูลค่าหุ้นละ 1 บาท โดยมีรายละเอียดดังนี้

  -
  เพื่อจัดสรรหุ้นเพิ่มทุนเพื่อเสนอขายให้แก่ผู้ถือหุ้นเดิมที่มีรายชื่อปรากฏอยู่ในทะเบียนหุ้นในวันปิดสมุดทะเบียนพักการโอนหุ้นในวันที่
  16 สิงหาคม 2545 จำนวน 100 ล้านหุ้น ในราคาหุ้นละ 1 บาท ในอัตราส่วน 1 : 1

-   เพื่อรองรับการใช้สิทธิตามใบสำคัญแสดงสิทธิชนิดระบุชื่อผู้ถือหุ้นและเปลี่ยนมือได้จำนวน 100
    ล้านหน่วย ที่เสนอขายให้แก่ผู้ถือหุ้นเดิมจำนวน 100 ล้านหุ้น ใน อัตราส่วน 1 หุ้นเดิม
    ได้ใบสำคัญแสดงสิทธิ 1 หน่วย ในราคาหน่วยละ 0 บาท และใบสำคัญแสดงสิทธิ 1 หน่วย
    สามารถใช้สิทธิซื้อหุ้นสามัญได้ 1 หุ้น ในราคาหุ้นละ 1 บาท โดยใบสำคัญแสดงสิทธิมีอายุ 3 ปี
    นับจากวันที่ออกใบสำคัญแสดงสิทธิ

-   เพื่อรองรับการใช้สิทธิตามใบสำคัญแสดงสิทธิชนิดระบุชื่อผู้ถือหุ้นและไม่สามารถเปลี่ยนมือได้จำนวน
    5 ล้านหน่วย ที่เสนอขายให้แก่กรรมการและพนักงานบริษัทและบริษัทย่อยจำนวน 5 ล้านหุ้น
    ในราคาหน่วยละ 0 บาท และใบสำคัญแสดงสิทธิ 1 หน่วย สามารถใช้สิทธิซื้อหุ้นสามัญได้ 1
    หุ้น ในราคาหุ้นละ 7.14 บาท โดยใบสำคัญแสดงสิทธิมีอายุ 3 ปี
    นับจากวันที่ออกใบสำคัญแสดงสิทธิ

ธันวาคม 2545 ตลาดหลักทรัพย์ฯ อนุมัติเริ่มทำการซื้อขายใบสำคัญแสดงสิทธิ (TRAF-W1) จำนวน
100 ล้านหน่วย

มกราคม 2546 ตลาดหลักทรัพย์ฯได้ย้ายหลักทรัพย์จดทะเบียนของบริษัทเข้ากระดานหลัก(MAIN
BOARD)

มีนาคม 2546 เข้าลงทุนในบริษัท ฟิวเจอร์ บิส จำกัดในสัดส่วนร้อยละ 60
เพื่อดำเนินธุรกิจด้านเทคโนโลยีสารสนเทศและการสื่อสาร ซึ่งได้มีการปรับโครงสร้างธุรกิจ โดย
บริษัท ฟิวเจอร์ บิส จำกัด เป็นสายธุรกิจสื่อใหม่ ประกอบด้วยบริษัทย่อย 4 บริษัท คือ บริษัท บลิส
เอ็นเตอร์เทนเมนท์ จำกัด , บริษัท 108 1900 ออดิโอเท็กซ์ จำกัด , บริษัท ฐิรัตน์ จำกัด
และบริษัท บีส ไดเมนชั่น จำกัด

กรกฎาคม 2546 จดทะเบียนเปลี่ยนแปลงทุนชำระแล้ว จากเดิม 200,000,000 เป็น
208,727,500 บาท
เนื่องจากการใช้สิทธิซื้อหุ้นสามัญตามใบสำคัญแสดงสิทธิที่จะซื้อหุ้นสามัญของบริษัทฯ ครั้งที่ 1/2546

สิงหาคม 2546 - เพิ่มทุนในสายธุรกิจ และเปลี่ยนโครงสร้างการลงทุนของบริษัท ดังนี้

1. สายธุรกิจสื่อบันเทิงทางโทรทัศน์ ดำเนินธุรกิจโดยบริษัท ทีวี ฟอรัม จำกัด
จากทุนจดทะเบียนเดิม 20 ล้านบาท เป็น100 ล้านบาท

2. สายธุรกิจสื่อบันเทิงทางวิทยุและกิจกรรมพิเศษ ดำเนินธุรกิจโดย

- บริษัท ทราฟฟิกคอร์นเนอร์ เรดิโอ จำกัด จากทุนจดทะเบียนเดิม 20 ล้านบาท เป็น 100
ล้านบาท ซึ่งบริษัทฯ ถือหุ้นร้อยละ 70 (จากเดิมถืออยู่ร้อยละ 99.99 ) ส่วนอีกร้อยละ 30
ถือหุ้นโดยพันธมิตรทางธุรกิจ

- บริษัท ไลฟ์ โปรเจ็ค จำกัด จากทุนจดทะเบียนเดิม 20 ล้านบาท เป็น 40 ล้านบาท

- บริษัท ดรีม มีเดีย จำกัด จากทุนจดทะเบียนเดิม 1 ล้านบาท เป็น 3.5 ล้านบาท

3. สายธุรกิจสื่อสิ่งพิมพ์ ดำเนินธุรกิจโดย บริษัท ทราฟฟิกคอร์นเนอร์ พับลิชชิ่ง จำกัด
จากทุนจดทะเบียนเดิม 10 ล้านบาท เป็น 100 ล้านบาท ซึ่งบริษัทฯ ถือหุ้นร้อยละ 70
(จากเดิมถืออยู่ร้อยละ 99.99) ส่วนอีกร้อยละ 30 ถือหุ้นโดยพันธมิตรทางธุรกิจ

ทั้งนี้มีการปรับเปลี่ยนโครงสร้างการถือหุ้น โดยบริษัท ทราฟฟิกคอร์นเนอร์ พับลิชชิ่ง จำกัด
ถือหุ้นในบริษัท มายา แชนแนล จำกัด (MAYA) ในสัดส่วนร้อยละ 55 (เดิมบริษัทฯ
ถือหุ้นอยู่ในสัดส่วนร้อยละ 55)

- บริษัท ฟิวเจอร์ บิส จำกัด (บริษัทย่อย) ได้ขายเงินลงทุนของบริษัท บีส ไดเมนชั่น จำกัด
ให้บริษัท อินไซท์ อินโฟ จำกัด ในสัดส่วนร้อยละ 99.99

ธันวาคม 2546 - บริษัทฯ ได้ขายเงินลงทุนใน บริษัท ฟิวเจอร์ บิส จำกัด
ให้กับบุคคลภายนอกในสัดส่วน ร้อยละ 30

- บริษัท ฟิวเจอร์ บิส จำกัด ได้ขายเงินลงทุนของบริษัท 108 1900 ออดิโอเท็กซ์ จำกัด
ให้บุคคลภายนอก ในสัดส่วนร้อยละ 96.67

มกราคม 2547 จดทะเบียนเปลี่ยนแปลงทุนชำระแล้วจากเดิม 208,727,500 บาท เป็น
217,062,500 บาท
เนื่องจากการใช้สิทธิซื้อหุ้นสามัญตามใบสำคัญแสดงสิทธิที่จะซื้อหุ้นสามัญของบริษัทฯ ครั้งที่ 2/2546

  2.2 ภาพรวมการประกอบธุรกิจของบริษัทและบริษัทย่อย

บริษัทมีนโยบายแบ่งการดำเนินงานตามประเภทและลักษณะของธุรกิจ
โดยบริษัทได้แบ่งธุรกิจของบริษัทออกเป็น 4 สายธุรกิจ คือ สายธุรกิจสื่อบันเทิงโทรทัศน์
สายธุรกิจสื่อบันเทิงทางวิทยุและกิจกรรมพิเศษ สายธุรกิจสื่อสิ่งพิมพ์ สายธุรกิจสื่อใหม่

1. สายธุรกิจสื่อบันเทิงทางโทรทัศน์ ดำเนินการโดย

บริษัท ทีวีฟอรัม จำกัด ดำเนินธุรกิจการผลิต จ้างผลิต การบริหารการตลาดและสื่อโฆษณา
ผ่านสื่อโทรทัศน์ ได้แก่ รายการข่าว รายการกีฬา รายการสาระและบันเทิง เช่น
การถ่ายทอดสดการแข่งขันฟุตบอลพรีเมียร์ลีกและบุนเดสลีกา, วิพากย์หุ้น, คลื่นมหาชน, จับเข่าคุย,
กรองสถานการณ์, Newsline เป็นต้น

2. สายธุรกิจสื่อบันเทิงทางวิทยุและกิจกรรมพิเศษ ดำเนินการโดย 3 บริษัท ดังนี้

บริษัท ทราฟฟิกคอร์นเนอร์ เรดิโอ จำกัด
ดำเนินธุรกิจในด้านการบริหารการตลาดและสื่อโฆษณาตลอดจนกิจกรรมต่าง ๆ ของคลื่นและสถานี
โดยเป็นผู้เช่าเวลาและดำเนินการเอง เช่น “คลื่นมหาชน” ทางคลื่น 90.0 MHz, “ทันหุ้น”
ทางคลื่น 999 KHz “สมุย เอฟ.เอ็ม” ทางคลื่น 96.75 MHz “ลูกทุ่ง เอฟ.เอ็ม.” ทางคลื่น
95.0 MHz, บริหารการตลาดและโฆษณารายการข่าวต้นชั่วโมง ทางสถานีวิทยุกองทัพบกทั่วประเทศ
126 สถานี

บริษัท ไลฟ์ โปรเจ็ค จำกัด เป็นผู้จัดการแสดงคอนเสิร์ตของศิลปินไทยและต่างประเทศ
และยังเป็นผู้จัดกิจกรรมส่งเสริมการตลาด (Event Marketing)
ให้กับองค์กรทั้งภาครัฐและเอกชน เช่น “Atomic Kitten Showcase” “Grand Opening
Grand Home Mart at Ramintra” “50 Year of Government Housing Bank
Cerebration concert” “Launching New Product of Osotspa “Hang”
“การแข่งขันเทควันโดรอบคัดเลือกโซนเอเชีย”

บริษัท ดรีม มีเดีย จำกัด ดำเนินธุรกิจบริหารลิขสิทธิ์เพลงและรายการแสดงคอนเสิร์ตต่าง ๆ เช่น
การจัดกิจกรรมคอนเสิร์ตของศิลปินทั้งจากในประเทศและต่างประเทศ
ซึ่งก่อให้เกิดลิขสิทธิ์ของรายการดังกล่าวที่สามารถนำไปผลิต เทป ซีดี วีดีโอซีดี
เพื่อจำหน่ายแก่ประชาชน และในเดือนมกราคม 2547 บริษัทฯได้เข้าไปดำเนินธุรกิจ
ผลิตและจำหน่ายสื่อสิ่งพิมพ์ประเภทหนังสือพิมพ์รายวัน
ซึ่งนำเสนอเนี้อหาสาระเกี่ยวข้องกับข่าวตลาดเงินและตลาดทุน
บทความด้านการเงินและทางเศรษฐกิจจากผู้เชี่ยวชาญและนักวิชาการที่มีชื่อเสียง ภายใต้ชื่อ
“ทันหุ้น”

  3. สายธุรกิจสื่อสิ่งพิมพ์ ดำเนินการโดย 3 บริษัท คือ

บริษัท ทราฟฟิกคอร์นเนอร์ พับลิชชิ่ง จำกัด ดำเนินธุรกิจผลิตและจำหน่ายสื่อสิ่งพิมพ์
รวมทั้งเป็นผู้บริหารการตลาด ภายใต้ชื่อ “MTV Trax”
นำเสนอเรื่องราวในวงการเพลงและบันเทิงทั้งในประเทศและต่างประเทศ
รวมทั้งไลฟ์สไตล์ของวัยรุ่น “Tick a Seat” นิตยสารแจกฟรีรายเดือน
นำเสนอเรื่องราวเกี่ยวกับวงการภาพยนตร์ทั้งในและต่างประเทศ รวมทั้งไลฟ์สไตล์ของวัยรุ่น
“Movie@Home” หนังสือพิมพ์บันเทิงรายสัปดาห์
นำเสนอเรื่องราวเกี่ยวกับภาพยนตร์และความบันเทิงทั้งในและต่างประเทศ (Entertainment
Lifestyle) ในรูปแบบของวีซีดี และ ดีวีดี ซึ่งเดิมเป็นการอภินันทนาการแจกฟรี
แต่ปัจจุบันทางบริษัทจึงปรับเปลี่ยนกลยุทธ์ โดยเป็นการจำหน่ายเมื่อเดือน ธันวาคม 2546

บริษัท มายาแชนแนล จำกัด ดำเนินธุรกิจผลิตและจำหน่ายสื่อสิ่งพิมพ์ประเภท
หนังสือพิมพ์บันเทิงซึ่งนำเสนอเนี้อหาสาระเกี่ยวข้องกับวงการบันเทิง โทรทัศน์ ภาพยนตร์ ดนตรี
ออกจำหน่ายสัปดาห์ละ 2 ฉบับ ภายใต้ชื่อ “Maya Channel”

บริษัท เดย์ โพเอทส์ จำกัด ซึ่งลงทุนโดยบริษัท ทราฟฟิกคอร์นเนอร์ พับลิชชิ่ง จำกัด
ในเดือนมกราคม 2547 ดำเนินธุรกิจผลิตและจำหน่ายสื่อสิ่งพิมพ์ ภายใต้ชื่อ “Hamburger” และ
“a day” โดย “Hamburger” เป็นนิตยสารบันเทิงรายปักษ์ นำเสนอเรื่องราวบันเทิงเกี่ยวกับ
ภาพยนตร์ ดนตรี โทรทัศน์ พร้อมทั้งบทสัมภาษณ์ของผู้คนจากทุกสาขาในแวดวงบันเทิง ส่วน “a
day” เป็นนิตยสารรายเดือน
นำเสนอเรื่องราวแนวความคิดสร้างสรรค์ที่นำมาใช้ได้จริงในชีวิตและงาน
พร้อมทั้งสะท้อนถึงวิถีชีวิตรอบด้านของประชาชนที่เปลี่ยนแปลงไป

4. สายธุรกิจสื่อใหม่ ดำเนินการโดย

บริษัท ฟิวเจอร์บิส จำกัด ประกอบด้วย 2 บริษัทย่อย คือ

บริษัท บลิส เอ็นเตอร์เทนเม้นท์ จำกัด ดำเนินธุรกิจเป็นผู้ให้บริการข้อมูล ข่าวสาร
สาระความบันเทิงในรูปแบบเสียง ภาพ และข้อความ (Voice and Non-Voice)
ให้กับเจ้าของเครือข่ายการให้บริการข้อมูลต่าง ๆ (Network Provider)
ทางระบบโทรศัพท์พื้นฐานโทรศัพท์เคลื่อนที่ และ Internet Website

บริษัท ฐิรัตน์ จำกัด ดำเนินธุรกิจสื่อสารโทรคมนาคม กับหน่วยงานของรัฐในสายงาน ICT
ในปัจจุบันได้รับการแต่งตั้งให้เป็นผู้ทำการตลาดรวมถึงการจัดจำหน่ายบัตรโทรศัพท์ระหว่างประเทศในราคาประหยัด
โดยใช้ระบบอินเตอร์เน็ตโปรโตคอล (VOIP Calling Card) ภายใต้ตราสินค้า “I CALL”
บัตรที่ให้บริการนี้แบ่งออกเป็น 2 ส่วน คือ ประเภทจำหน่ายบัตรโทรศัพท์ ซึ่งมีราคาตามหน้าบัตรอยู่
3 ประเภท คือ 300 บาท 500 บาท และ 800 บาท อายุบัตร 3 เดือน
กับประเภทที่เป็นสมาชิกสามารถเติมมูลค่าได้ (Rechargeable) คือ 3,000 บาท 5,000 บาท
10,000 บาท รวมทั้งเป็นผู้จัดจำหน่ายบัตรโทรศัพท์ภายในประเทศ TOT Card
ในราคาประหยัดที่สุด ซึ่งสามารถโทรออกได้ทั้งภายในประเทศและต่างประเทศ ด้วยการกด Y-Tel
1234 ในราคาประหยัดค่าโทรสูงสุดตั้งแต่ 50 สตางค์ – 2 บาท โทรออกนอกประเทศในนาทีละ 9
บาท โดยติดตั้งเครื่องโทรศัพท์สาธารณะที่ทาง TOT ติดตั้งไว้ทั่วประเทศกว่า 300,000 เครื่อง
โดยบัตรที่ให้บริการนี้แบ่งออกเป็น 2 ราคา คือ ราคา 50 บาท และราคา 100 บาท

3.  ตารางแสดงโครงสร้างรายได้ของกลุ่ม ทราฟฟิกคอร์นเนอร์ โฮลดิ้งส์

  ตารางที่ 1 รายได้ของกลุ่มบริษัทแยกตามที่มาของรายได้

  หน่วย : ล้านบาท

  --------------------------------- ---------- -------- --------- ---------
  สายผลิตภัณฑ์                         ปี 2546              ปี 2545    

                                    ล้านบาท     ร้อยละ    ล้านบาท    ร้อยละ

  1. รายได้รวมจากการผลิตรายการโทรทัศน์  192.7      31.79    158       32.90

  2. รายได้รวมจากการผลิตรายการวิทยุ     167.7      27.66    104.8     21.82

  3. รายได้รวมจากการจัดแสดงและกิจกรรม  67.3       11.10    128.7     26.80

  4.                                90.7       14.96    33.6      7.00
  รายได้รวมจากการผลิตและจำหน่ายสิ่งพิมพ์                                 

  5. รายได้รวมจากสื่ออิเล็คโทรนิคส์        45.1       7.44     19.4      4.04

  6. รายได้รวมประเภทอื่น               42.8       7.06     35.8      7.45

  รวมรายได้ทั้งสิ้น                      606.2      100      480.3     100
  --------------------------------- ---------- -------- --------- ---------

  ตารางที่ 2 รายได้ของกลุ่มบริษัทแยกตามบริษัท

  หน่วย : ล้านบาท

  ------------------------------ --------- --------- -------- --------- -------- ---------
  บริษัท                           ร้อยละ     ปี 2546             ร้อยละ     ปี 2545   

                                 การถือหุ้น                      การถือหุ้น            

                                 ปี 2546    ล้านบาท    ร้อยละ    ปี 2545    ล้านบาท   ร้อยละ

  1. บริษัท ทราฟฟิกคอร์นเนอร์โฮลดิ้งส์             49.9      8.23               59.7     12.43
  จำกัด (มหาชน)                                                                   

  2. บริษัท ทีวี ฟอรัม จำกัด           99.99     240.3     39.64    99.99     195.6    40.72

  3. บริษัท ทราฟฟิกคอร์นเนอร์ เรดิโอ   70        181.2     29.89    99.99     105.9    22.05
  จำกัด                                                                           

  4. บริษัท ทราฟฟิกคอร์เนอร์ พับลิชชิ่ง   70        49.8      8.22     -         -        -
  จำกัด                                                                           

  5. บริษัท ดรีม มีเดีย จำกัด          99.98     7         1.15     99.93     10.8     2.25

  6. บริษัท ฟิวเจอร์ บิส จำกัด         60        19.9      3.28     -         -        -

  7. บริษัท บลิส เอ็นเตอร์เทนเม้นท์     99.99     17.5      2.89     99.93     33.4     6.95
  จำกัด                                                                           

  8. บริษัท ไลฟ์โปรเจ็ค จำกัด         99.99     56.5      9.32     99.99     117      24.36

  9. บริษัท บีส ไดเมนชั่น จำกัด        -         25.3      4.17     -         -        -

  10.บริษัท ฐิรัตน์ จำกัด              90        22.4      3.70     90        -        -

  11. บริษัท 108 1900 ออดิโอเท็กซ์    96.67     18.6      3.07     96.67     11.4     2.37
  จำกัด                                                                           

  12. บริษัท มายาแชนแนล จำกัด       55        53.1      8.76     55        19       3.96

  รวมรายได้                                 741.5     106.11             552.8    115.2

  หัก รายการระหว่างกัน                        (135.3)   (6.11)             (77.1)   (16.17)

  บวก                                      -                            4.6      0.96
  ค่าความนิยมติดลบรับรู้เป็นรายได้สุทธิ                                                    

  รายได้รวม                                 606.20    100                480.3    100
  ------------------------------ --------- --------- -------- --------- -------- ---------

  2.4 เป้าหมายการดำเนินธุรกิจ

บริษัทได้ขยายธุรกิจให้ครอบคลุมในธุรกิจบันเทิงที่ครบวงจร ตั้งแต่ การเป็นผู้ผลิตรายการ
การเป็นเจ้าของลิขสิทธิ์ การบริหารทั้งด้านการตลาดและสื่อโฆษณาในสื่อทุกประเภท
โดยเฉพาะสื่อที่เกี่ยวข้องกับเทคโนโลยีที่ทันสมัยเพื่อให้เข้าถึงกลุ่มเป้าหมายต่างๆ ได้อย่างเหมาะสม
ดังนั้น เป้าหมายของบริษัทคือ ต้องการเป็นผู้นำ ในการนำเสนอรูปแบบของรายการที่มีความแตกต่าง
(Differentiate) และเป็นนวัตกรรมใหม่ๆ (Innovation) และมีคุณภาพได้มาตรฐานสากล
(Standardization) รวมทั้งมีการพัฒนาอย่างต่อเนื่องในทุกๆ กลุ่มธุรกิจที่บริษัทดำเนินการอยู่